
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 80 


ΥΠΟΥΡΓΕΙΟ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Αριθμ. 1146 

Ορισμός Συντονιστή/Υπευθύνου οικονομικής διαχεί¬ 
ρισης για την υλοποίηση προγράμματος επιμόρ¬ 
φωσης εκπαιδευτικών στις ΤΠΕ, στο πλαίσιο υλο¬ 
ποίησης της Πράξης «Επιμόρφωση Εκπαιδευτικών 
Πρωτοβάθμιας και Δευτεροβάθμιας Εκπαίδευσης σε 
βασικές δεξιότητες των Τεχνολογιών Πληροφορί¬ 
ας και Επικοινωνιών (Τ.Π.Ε.) στην εκπαίδευση» του 
Μέτρου 2.1 του Ε.Π.Ε.Α.Ε.Κ. II. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Τεχνικό ΔελτίοΈργου και Υποέργων της Πράξης 
«Επιμόρφωση Εκπαιδευτικών Πρωτοβάθμιας και Δευτε¬ 
ροβάθμιας Εκπαίδευσης σε βασικές δεξιότητες των Τε¬ 
χνολογιών Πληροφορίας και Επικοινωνιών (Τ.Π.Ε.) στην 
εκπαίδευση» του Μέτρου 2.1 του Ε.Π.Ε.Α.Ε.Κ. II. 

2. Την υπ’ αριθμ. 11847/ΚΓ/3.2.2004 υπουργική 
απόφαση με την οποία ανανεώθηκε και εγκρίθηκε 
το Μητρώο Κέντρων Στήριξης Επιμόρφωσης (ΚΣΕ), 
στο πλαίσιο υλοποίησης της Πράξης «Επιμόρφωση Εκ¬ 
παιδευτικών στην Αξιοποίηση των Τεχνολογιών Πλη¬ 
ροφορίας και Επικοινωνιών (ΤΠΕ) στην Εκπαίδευση» 
του Μέτρου 1.2 του Επιχειρησιακού Προγράμματος 
«Κοινωνία της Πληροφορίας», από το ΥΠ.Ε.Π.Θ., ως 
Τελικό Δικαιούχο». 

3. Την υπ’ αριθμ. 5978/10.10.2006 υπουργική απόφα¬ 
ση, με την οποία εγκρίθηκε το μητρώο των Κέντρων 
Στήριξης Επιμόρφωσης που πιστοποιήθηκαν ως προς 
την καταλληλότητά τους στο πλαίσιο υλοποίησης της 
πράξης «Επιμόρφωση Εκπαιδευτικών Α/Θμιας & Β/Θμιας 
Εκπαίδευσης σε βασικές δεξιότητες των Τεχνολογιών 
Πληροφορίας και Επικοινωνιών (ΤΠΕ) στην Εκπαίδευση» 
του Μέτρου 2.1 του ΕΠΕΑΕΚ II. 

4. Την υπ’ αριθμ. 6855/7.11.2006 υπουργική απόφαση, 
με την οποία εγκρίθηκε το Σύστημα Υλοποίησης, Δια¬ 
χείρισης, Παρακολούθησης, Αξιολόγησης, Ελέγχου και 
Εφαρμογής της πράξης «Επιμόρφωση Εκπαιδευτικών 

Α/Θμιας & Β/Θμιας Εκπαίδευσης σε βασικές δεξιότητες 
των Τεχνολογιών Πληροφορίας και Επικοινωνιών (ΤΠΕ) 
στην Εκπαίδευση» του Μέτρου 2.1 του ΕΠΕΑΕΚ II. 

5. Την υπ’ αριθμ. 1511/29.3.2006 εγκύκλιο του Γενικού 
Γραμματέα του Υπ.Ε.Π.Θ. με θέμα: «Προδιαγραφές Κέ¬ 
ντρων Στήριξης Επιμόρφωσης Κ.Σ.Ε. της πράξης» Επι¬ 
μόρφωση Εκπαιδευτικών Α/μιας και Β/θμιας εκπαίδευ¬ 
σης σε βασικές Δεξιότητες των Τ.Π.Ε. στην εκπαίδευση» 
του Μέτρου 2.1 του Ε.Π.Ε.Α.Ε.Κ. II. 

6. Την υπ’ αριθμ. 1512/29.3.2006 εγκύκλιο του Γενικού 
Γ ραμματέα του Υπ.Ε.Π.Θ. με θέμα: «Υλοποίηση Προγραμ¬ 
μάτων Επιμόρφωσης σε βασικές δεξιότητες των Τ.Π.Ε. 
στο πλαίσιο υλοποίησης της πράξης «πράξης « Επιμόρ¬ 
φωση Εκπαιδευτικών Α/μιας και Β/θμιας εκπαίδευσης 
σε βασικές Δεξιότητες των Τ.Π.Ε. στην εκπαίδευση» του 
Μέτρου 2.1 του Ε.Π.Ε.Α.Ε.Κ. II. 

7. Τις σχετικές δηλώσεις συμμετοχής των Σχολείων- 
ΚΣΕ, που υπεβλήθησαν στις οικείες Ε.Ε., και στις οποίες 
μεταξύ άλλων δηλώνονται οι διαθέσιμες ώρες για την 
υλοποίηση των προγραμμάτων επιμόρφωσης και τα 
ονόματα των Πιστοποιημένων Επιμορφωτών που θα 
χρησιμοποιηθούν. 

8. Τις σχετικές δηλώσεις προτίμησης των εκπαιδευτι¬ 
κών και τα αποτελέσματα της σχετικής κλήρωσης που 
διενεργήθηκε δημόσια με ευθύνη της οικείας Επιτροπής 
Επιμόρφωσης. 

9. Την ανάγκη ορισμού Συντονιστή/Υπευθύνου οικο¬ 
νομικής διαχείρισης για την υλοποίηση προγράμματος 
επιμόρφωσης εκπαιδευτικών στις ΤΠΕ στις εγκαταστά¬ 
σεις του Σχολείου-ΚΣΕ. 

10. Τους συνημμένους στην παρούσα και αναπόσπα¬ 
στα μέρη αυτής «Συγκεντρωτική κατάσταση Δημοσίων 
Κ.Σ.Ε.» (Παράρτημα Α'). 

11. Ότι η δαπάνη που προκαλείται από τη παρούσα 
καλύπτεται από τον Προϋπολογισμό του Έργου, απο¬ 
φασίζουμε: 

Τον ορισμό των αναγραφομένων στο Παράρτημα Α 
της παρούσης, ως Συντονιστών/Υπευθύνών οικονομικής 
διαχείρισης για την υλοποίηση προγράμματος επιμόρ¬ 
φωσης εκπαιδευτικών στις ΤΠΕ, στις εγκαταστάσεις 
των Σχολείων-ΚΣΕ του Παραρτήματος Β' της παρού¬ 
σης, στο πλαίσιο υλοποίησης της Πράξης «Επιμόρφω¬ 
ση Εκπαιδευτικών Α/Θμιας & Β/Θμιας Εκπαίδευσης σε 
βασικές δεξιότητες των Τεχνολογιών Πληροφορίας και 

Επικοινωνιών (ΤΠΕ) στην Εκπαίδευση» του Μέτρου 2.1 
του ΕΠΕΑΕΚ II 

Ειδικότερα: 

Άρθρο 1 

Στο πλαίσιο υλοποίησης της Πράξης «Επιμόρφωση 
Εκπαιδευτικών Α/Θμιας & Β/Θμιας Εκπαίδευσης σε 
βασικές δεξιότητες των Τεχνολογιών Πληροφορίας 
και Επικοινωνιών (ΤΠΕ) στην Εκπαίδευση» του Μέτρου 
2.1 του Ε.Π.Ε.Α.Ε.Κ. II , από την Ε.Υ.Ε. Προγραμμάτων 
Κ.Π.Σ. του ΥΠ.Ε.Π.Θ., ως Τελικό Δικαιούχο, θα υλοποιηθεί 
πρόγραμμα επιμόρφωσης εκπαιδευτικών στις ΤΠΕ στις 
εγκαταστάσεις των Σχολείων-ΚΣΕ του Παραρτήματος 
Β, τα οποία έχουν ενταχθεί στο Μητρώο πιστοποιημέ¬ 
νων ΚΣΕ της πράξης. 

Αρθρο 2 

1. Το πρόγραμμα επιμόρφωσης αφορά την επιμόρ¬ 
φωση στις ΤΠΕ εκπαιδευτικών, που επέλεξαν τα αντί¬ 
στοιχα Σχολεία-Κ.Σ.Ε. και επελέγησαν είτε με ορισμό 
(Στέλεχη Εκπαίδευσης) είτε με σχετική κλήρωση που 
διενεργήθηκε δημόσια με ευθύνη της οικείας Επιτροπής 
Επιμόρφωσης. 

2. Σε περίπτωση που ο αριθμός των επιμορφούμενων 
εκπαιδευτικών μειωθεί κάτω των δέκα (10), το πρόγραμ¬ 
μα επιμόρφωσης διακόπτεται. Σε όλως εξαιρετικές πε¬ 
ριπτώσεις, το πρόγραμμα επιμόρφωσης συνεχίζεται με 
απόφαση της Ειδικής Υπηρεσίας Εφαρμογής Προγραμ¬ 
μάτων Κ.Π.Σ. του Υπ.Ε.Π.Θ., ύστερα από εισήγηση της 
οικείας Ε.Ε και της ΚΕΕΤΠΕ II. 

Αρθρο 3 

1. Το πρόγραμμα επιμόρφωσης που θα υλοποιηθεί, 
καλύπτει εισαγωγικές έννοιες της πληροφορικής και 
βασικά στοιχεία χρήσης προσωπικού Η/Υ, χρήση επεξερ¬ 
γαστή κειμένου, υπολογιστικών φύλλων και λογισμικού 
παρουσίασης, διαδίκτυο και επικοινωνίες και περαιτέρω 
αφορά στην αξιοποίηση των ΤΠΕ στην εκπαιδευτική 
διαδικασία μέσω της χρήσης προϊόντων εκπαιδευτικού 
λογισμικού και της καλλιέργειας του τριπτύχου γνώσεις, 
δεξιότητες και στάσεις, όπως αναλυτικότερα και ειδικό¬ 
τερα προσδιορίζονται στο «Περιεχόμενο Προγράμματος 
Επιμόρφωσης Εκπαιδευτικών», που αποτελεί αναπόσπα¬ 
στο τμήμα του εγκεκριμένου Συστήματος Υλοποίησης, 
Διαχείρισης, Παρακολούθησης, Αξιολόγησης, Ελέγχου 
και Εφαρμογής της πράξης. 

2. Στόχος του προγράμματος επιμόρφωσης είναι να 
μπορούν οι επιμορφούμενοι εκπαιδευτικοί να αντιλαμ¬ 
βάνονται, να αξιολογούν και να χρησιμοποιούν αποδο¬ 
τικά τις δυνατότητές που προσφέρουν οι ΤΠΕ για την 
ποιοτική βελτίωση της διαδικασίας της διδασκαλίας 
και της μάθησης, για την ενεργή συμμετοχή τους σε 
κοινότητες μάθησης, για την επαγγελματική εξέλιξη και 
τη βελτίωση της απόδοσής τους και προκειμένου να 
είναι σε θέση οι επιμορφούμενοι εκπαιδευτικοί να συμ- 
μετάσχουν με επιτυχία στην διαδικασία πιστοποίησης 
που ακολουθεί το πρόγραμμα επιμόρφωσης. 

Αρθρο 4 

1. Το πρόγραμμα επιμόρφωσης, το οποίο είναι συνο¬ 
λικής διάρκειας σαράντα οκτώ (48) ωρών, θα διεξαχθεί 
στο χώρο του σχολείου, στο χρονικό διάστημα των 
δύο μηνών. Ο κάθε κύκλος μαθημάτων είναι τρίωρης 


διάρκειας. Τα μαθήματα θα γίνονται σύμφωνα με το 
εγκεκριμένο αναλυτικό πρόγραμμα μαθημάτων που υπέ¬ 
βαλε το Σχολείο-ΚΣΕ του Παραρτήματος Β στην οικεία 
Επιτροπή Επιμόρφωσης, εκτός σχολικού ωραρίου, κυρί¬ 
ως απογευματινές ώρες, ώστε να μην παρεμποδίζεται 
η κανονική λειτουργία κανενός σχολείου. 

2. Παράταση της ως άνω χρονικής διάρκειας του προ¬ 
γράμματος δεν είναι επιτρεπτή, εκτός και αν συντρέ¬ 
χουν, αποδεδειγμένα, όλως εξαιρετικοί λόγοι, οφειλό- 
μενοι σε ανωτέρα βία, συσσωρευμένες αργίες, κ.λ.π. 
Σχετική αίτηση υποβάλλεται από τον Συντονιστή στην 
οικεία Ε.Ε., πριν από την εκπνοή του χρόνου υλοποίη¬ 
σης του προγράμματος. Επί της αίτησης αποφαίνεται 
τελειωτικά η Ειδική Υπηρεσία Εφαρμογής Προγραμ¬ 
μάτων Κ.Π.Σ. του Υπ.Ε.Π.Θ.., ύστερα από αιτιολογημένη 
εισήγηση της οικείας Ε.Ε. 

Αρθρο 5 

1. Τα προγράμματα επιμόρφωσης θα υλοποιηθούν στις 
εγκαταστάσεις των Σχολείων - ΚΣΕ του Παραρτήματος 
Β, υπό τον συντονισμό και με ευθύνη του Συντονιστή/ 
Υπεύθυνου του Παραρτήματος Β, ο οποίος ορίζεται με 
την παρούσα ως Συντονιστής/Υπεύθυνος οικονομικής 
διαχείρισης του προγράμματος. 

2. Το έργο του Συντονιστή/Υπευθύνου οικονομικής 
διαχείρισης, εκτελείται εκτός των καθηκόντων του και 
είναι αμειβόμενο. Ειδικότερα, στον Συντονιστή καταβάλ¬ 
λεται το εφάπαξ ποσό των διακοσίων ενενήντα τριών 
ευρώ και πενήντα λεπτών (293,50 €), για τον συντονι¬ 
σμό και την οικονομική διαχείριση του προγράμματος 
επιμόρφωσης. 

Άρθρο 6 

Ο Συντονιστής/Υπεύθυνος οικονομικής διαχείρισης 
του προγράμματος επιμόρφωσης έχει τη συνολική ευθύ¬ 
νη για την υλοποίηση του προγράμματος επιμόρφωσης 
και ειδικότερα, τις παρακάτω υποχρεώσεις: 

1. Να παρακολουθεί την υλοποίηση του προγράμμα¬ 
τος επιμόρφωσης έτσι ώστε να τηρούνται απαρέγκλιτα 
όλοι οι όροι οι οποίοι αναφέρονται στην παρούσα, στις 
σχετικές υπουργικές αποφάσεις και στις εγκυκλίους με 
υπ’ αριθμ. 1511/29.3.2006 και 1512/ 29.3.2006 του Γενικού 
Γραμματέα του Υπ.Ε.Π.Θ. 

2. Να επιλέγει για την υλοποίηση του προγράμμα¬ 
τος επιμόρφωσης Πιστοποιημένους Εισηγητές - Επι- 
μορφωτές που περιλαμβάνονται στο Μητρώο Επιμορ- 
φωτών της πράξης, που εγκρίθηκε με την υπ’ αριθμ. 
1468/28.3.2006 υπουργική απόφαση, οι οποίοι θα πρέπει 
να συμπεριλαμβάνονται και στην δήλωση συμμετοχής 
του Σχολείου-Κ.Σ.Ε., που υπεβλήθη στην οικεία Ε.Ε. Αν 
για οποιονδήποτε λόγο καταστεί αδύνατη η συνεργασία 
με τους συγκεκριμένους Επιμορφωτές (επιμορφωτής και 
αναπληρωματικός του) που έχουν επιλεγεί και δηλωθεί, 
ο Συντονιστής υποχρεούται να ενημερώσει εγκαίρως 
και εγγράφως την οικεία Ε.Ε. και να επιλέξει εγκαίρως 
άλλους Επιμορφωτές από το Μητρώο Επιμορφωτών, 
τα ονόματα των οποίων υποχρεούται να γνωστοποιή¬ 
σει εγγράφως στην οικεία Ε.Ε, η οποία δίνει τη τελική 
έγκριση. 

3. Να ορίζει έναν από τους μόνιμους εκπαιδευτικούς, 
ως καταχωριστή των στοιχείων του προγράμματος, ο 
οποίος πρέπει στη συνέχεια να δηλώνεται στη σχετική 

συγκεντρωτική κατάσταση δημοσίων Κ.Σ.Ε. (βλ. παράρ¬ 
τημα Α' της παρούσας). 

Ο καταχωριστής στοιχείων του προγράμματος πα- 
ρευρίσκεται σε κάθε τρίωρη επιμορφωτική συνάντηση 
και ενδεικτικά: 

α. φροντίζει για την καταχώριση στην ηλεκτρονική 
εφαρμογή της πράξης των στοιχείων του προγράμ¬ 
ματος του Κ.Σ.Ε. προς έγκριση από την Επιτροπή Επι¬ 
μόρφωσης, 

β. συμπληρώνει και καταχωρεί στο πληροφοριακό σύ¬ 
στημα της πράξης τις παρουσίες των συμμετεχόντων 
στο πρόγραμμα, 

γ. φροντίζει για τη συμπλήρωση των τυποποιημένων 
εντύπων που αφορούν στο πρόγραμμα επιμόρφωσης 
των εκπαιδευτικών και των σχετικών εντύπων που αφο¬ 
ρούν στην οικονομική διαχείριση του προγράμματος, 

δ. φροντίζει για την ορθή χρήση και την καταχώριση 
στοιχείων του πληροφοριακού συστήματος που αφο¬ 
ρούν στο περιβάλλον εφαρμογής του πληροφοριακού 
συστήματος του Κ.Σ.Ε., 

ε. εκτυπώνει και φροντίζει για τη διεκπεραίωση των 
εντύπων του προγράμματος, μέχρι την ολοκλήρωσή 
του. 

4. Να διασφαλίζει ότι το πρόγραμμα επιμόρφωσης 
υλοποιείται σύμφωνα με το «Περιεχόμενο Προγράμμα¬ 
τος Επιμόρφωσης Εκπαιδευτικών» και ότι χρησιμοποιεί¬ 
ται στο πλαίσιο της διδασκαλίας κατά την επιμόρφωση, 
το επιμορφωτικό υλικό που θα του παραδοθεί από την 
οικεία Ε.Ε. Επίσης ο Συντονιστής υποχρεούται να παρά¬ 
σχει στους επιμορφούμενους εκπαιδευτικούς και τους 
Επιμορφωτές που θα χρησιμοποιηθούν, το επιμορφωτι¬ 
κό υλικό που θα παραλάβει από την οικεία Ε.Ε. 

5. Να διασφαλίζει ότι το πρόγραμμα επιμόρφωσης 
διεξάγεται κατά τις ώρες που ορίζονται και εντός του 
χρόνου που καθορίζεται στο άρθρο 4 της παρούσας. 

Θ.Υποχρεούται να διατηρεί παρουσιολόγιο των εκπαι¬ 
δευτικών που παρακολουθούν το πρόγραμμα επιμόρ¬ 
φωσης και να σημειώνει με επιμέλεια τις παρουσίες και 
απουσίες των επιμορφούμενων εκπαιδευτικών, ώστε να 
διασφαλίζεται η συνεχής παρακολούθηση του προγράμ¬ 
ματος επιμόρφωσης. 

7. Υποχρεούται να εκδίδει, όταν του ζητείται από τους 
εκπαιδευτικούς που έχουν εγγράφει και παρακολουθούν 
το πρόγραμμα επιμόρφωσης, τις σχετικές βεβαιώσεις 
εγγραφής ή παρακολούθησης του επιμορφωτικού προ¬ 
γράμματος, οι οποίες επικυρώνονται από την οικεία 
Ε.Ε. 

8. Μεριμνά ώστε το σχολείο-ΚΣΕ, στου οποίου τις 
εγκαταστάσεις θα υλοποιηθεί το πρόγραμμα επιμόρ¬ 
φωσης, να διαθέτει και να διατηρεί τις ελάχιστες προ¬ 
διαγραφές: καταλληλότητα αίθουσας, επάρκεια εξο¬ 
πλισμού, ύπαρξη γραμματειακής και τεχνικής στήριξης, 
όπως αυτές αναλυτικότερα καθορίζονται, με την με 
αριθμ. πρωτ. 1511/29.3.2006 εγκύκλιο του Γ ενικού Γ ραμ- 
ματέα του ΥπΕΠΘ. 

9. Υποχρεούται επίσης να ακολουθεί τις υποδείξεις και 
τις εν γένει οδηγίες, που του απευθύνονται μέσω του 
Υπευθύνου του Έργου, της Ε.Υ.Ε. Προγραμμάτων Κ.Π.Σ. 
/Υπ.Ε.Π.Θ., των Τεχνικών και Επιστημονικών Συμβούλων 
του ΥΠ.Ε.Π.Θ. (Π.Ι. και ΕΑΙΤΥ) και της οικείας Ε.Ε. Αν 
ο Συντονιστής κρίνει ότι οι υποδείξεις αυτές παρου¬ 
σιάζουν ασάφειες ή ανακύπτουν κατά την υλοποίηση 
του προγράμματος επιμόρφωσης ανυπέρβλητα τεχνικά 


εμπόδια, οφείλει να το δηλώσει άμεσα και εγγράφως 
στην οικεία Ε.Ε., επισημαίνοντας τις δυσμενείς συνέπει¬ 
ες στη λειτουργία του προγράμματος. 

10. Οφείλει να ενημερώνει, μέσω της οικείας Ε.Ε., την 
Ειδική Υπηρεσία Εφαρμογής Προγραμμάτων Κ.Π.Σ./ 
ΥΠ.Ε.Π.Θ. (Ε.Υ.Ε. /ΥπΕΠΘ) για την πορεία του προγράμμα¬ 
τος. Υποβάλλει επίσης στην Ειδική Υπηρεσία Εφαρμογής 
Προγραμμάτων Κ.Π.Σ./ΥΠ.Ε.Π.Θ. (Ε.Υ.Ε. /ΥπΕΠΘ)μέσω της 
οικείας Ε.Ε., τελική έκθεση, όπου αναφέρονται λεπτομε¬ 
ρώς όλες οι εργασίες που πραγματοποιήθηκαν και τα 
αποτελέσματα που επιτεύχθηκαν σύμφωνα με την πα¬ 
ρούσα. Οφείλει δε να αποδέχεται τον έλεγχο εκ μέρους 
της Ε.Υ.Ε. /ΥπΕΠΘ, του Υπευθύνου τουΈργου και της οι¬ 
κείας Ε.Ε., ως προς την τήρηση από την πλευρά του των 
ανειλημμένων υποχρεώσεων, με κάθε δυνατό τρόπο και 
μάλιστα παραδίνοντας αντίγραφα των σχετικών με το 
πρόγραμμα επιμόρφωσης στοιχείων, αποδεχόμενος τη 
διενέργεια δειγματοληπτικών ελέγχων, προκειμένου να 
διαπιστωθεί κατά πόσο τηρούνται οι όροι της παρούσας, 
καθώς και οι ελάχιστες προδιαγραφές, που πρέπει να 
τηρεί το σχολείο-ΚΣΕ και διευκολύνοντας το ΥΠ.Ε.Π.Θ. 
και τα όργανα αυτού, κατά τη συμπλήρωση ερωτημα¬ 
τολογίων από τους επιμορφούμενους εκπαιδευτικούς, 
προκειμένου αυτοί να εκφράσουν την άποψή τους για 
τις υπηρεσίες, οι οποίες τους παρέχονται και ιδιαιτέ¬ 
ρως για την αποτελεσματικότητα του επιμορφωτικού 
έργου. Ο Συντονιστής περαιτέρω είναι υποχρεωμένος 
να επιδεικνύει στους εκπροσώπους του ΥΠ.Ε.Π.Θ. και 
της Ευρωπαϊκής Επιτροπής, όποτε του ζητηθεί, οποι- 
οδήποτε στοιχείο αποδεικνύει την ομαλή εξέλιξη του 
προγράμματος επιμόρφωσης καθώς και την εκτέλεση 
των υποχρεώσεών του. Επίσης είναι υποχρεωμένος να 
δέχεται τους δειγματοληπτικούς ελέγχους που θα διε- 
ξαγάγει εταιρία ορκωτών ελεγκτών για λογαριασμό του 
ΥΠ.Ε.Π.Θ. Η παρακολούθηση και η οριστική παραλαβή 
του προγράμματος επιμόρφωσης θα διενεργούνται από 
την οικεία Ε.Ε 

11. Επιπρόσθετα, ο Συντονιστής, έχει τις παρακάτω 
ευθύνες και υποχρεώσεις: 

α)Της πιστής τήρησης όλων των υποδείξεων του 
ΥΠ.Ε.Π.Θ., που του απευθύνονται μέσω του Υπευθύνου 
τουΈργου, των Τεχνικών και Επιστημονικών Συμβούλων 
και της οικείας Ε.Ε. 

β) Της υλοποίησης του προγράμματος επιμόρφωσης 
αυστηρώς εντός του χρόνου που καθορίζεται ανωτέ¬ 
ρω. 

γ) Της διανομής του επιμορφωτικού υλικού, που θα 
του παραδοθεί μέσω της οικείας Ε.Ε., στους επιμορ- 
φούμενους εκπαιδευτικούς και στους Επιμορφωτές, για 
να χρησιμοποιηθεί στην διδασκαλία κατά την επιμόρ¬ 
φωση. 

12. Δεσμεύεται να χρησιμοποιήσει το επιμορφωτικό 
υλικό που θα του παραδοθεί μέσω της οικείας Ε.Ε., 
αποκλειστικά και μόνο για τις ανάγκες επιμόρφωσης 
των εκπαιδευτικών στα πλαίσια της υλοποίησης του 
παρόντος έργου, αποκλεισμένης της χρησιμοποίησής 
του στο μέλλον για οποιονδήποτε άλλο σκοπό. 

13. Οφείλει να τηρεί την αρχή της εμπιστευτικότητας 
του υλικού που αφορά το πρόγραμμα. Όλες οι πληρο¬ 
φορίες που σχετίζονται με το πρόγραμμα θεωρούνται 
εμπιστευτικές και ο Συντονιστής δεν θα τις αποκαλύ¬ 
πτει, ούτε θα διατηρεί αντίγραφα των πληροφοριών 
αυτών σε οποιαδήποτε μορφή μετά το πέρας του προ- 

γράμματος, υποχρεούμενος σε αυστηρή εχεμύθεια. Το 
ΥΠ.Ε.Π.Θ. έχει το δικαίωμα να κάνει χρήση μερών του 
διακινούμενου υλικού για σύνταξη εκθέσεων ή χρήσεις 
που απορρέουν από τις διάφορες υποχρεώσεις ή ανά¬ 
γκες του ή τη σχετική νομοθεσία που διέπει το έργο. 

Αρθρο 7 

1. Το ΥΠ.Ε.Π.Θ./Ε.Υ.Ε. Προγραμμάτων Κ.Π.Σ. παρέχει 
μέσω των οργάνων του, του Επιστημονικού και Τεχνικού 
του Συμβούλου και της οικείας Ε.Ε., την απαραίτητη 
στήριξη, καθοδήγηση και γενικά κάθε αναγκαία διευκό¬ 
λυνση, προς τον Συντονιστή σχετικά με την υλοποίηση 
του προγράμματος επιμόρφωσης. 

Άρθρο 8 

Ο Συντονιστής/Υπεύθυνος οικονομικής διαχείρισης 
έχει την συνολική ευθύνη για την οικονομική διαχείριση 
του προγράμματος επιμόρφωσης. 

Άρθρο 9 

1. Για το πρόγραμμα επιμόρφωσης, θα καταβληθούν 
τα παρακάτω ποσά, ειδικά για την κάλυψη των συγκε¬ 
κριμένων δαπανών που αναφέρονται κάτωθι και απο¬ 
κλειστικά στο πλαίσιο υλοποίησης των προγραμμάτων 
επιμόρφωσης, εφόσον προσκομίζονται τα σχετικά πα¬ 
ραστατικά: 

- Για αμοιβή Συντονιστή/ Υπεύθυνου οικονομικής δια¬ 
χείρισης του προγράμματος επιμόρφωσης ποσό 293,50 € 
(διακόσια ενενήντα τρία ευρώ και πενήντα λεπτά). 

- Για αμοιβή καταχωρητή στοιχείων του προγράμματος 
ποσό 205,40 € (διακόσια πέντε ευρώ και σαράντα λεπτά). 

2. Στα παραπάνω ποσά περιλαμβάνεται και κάθε νό¬ 
μιμη επιβάρυνση υπέρ παντός τρίτου και του Ελληνικού 
Δημοσίου. 


3. Η καταβολή των παραπάνω ποσών θα γίνεται σύμ¬ 
φωνα με τους όρους του κανονιστικού πλαισίου που 
διέπει τον Ειδικό Αογαριασμό του ΥΠ.Ε.Π.Θ. 

4. Γ ια τις παραπάνω αμοιβές θα δημοσιευθεί σχετική 
κοινή υπουργική απόφαση που θα τις καθορίζει. 

5. Ο Συντονιστής/Υπεύθυνος οικονομικής διαχείρι¬ 
σης είναι υπεύθυνος έναντι του ΥΠ.Ε.Π.Θ., τόσο για το 
πραγματοποιούμενο πρόγραμμα επιμόρφωσης, όσο 
και για την επιλεξιμότητα των δαπανών. Εάν κατά τον 
έλεγχο των δικαιολογητικών των δαπανών που πραγ¬ 
ματοποιήθηκαν για την υλοποίηση του προγράμματος 
επιμόρφωσης, εντοπισθούν δαπάνες μη επιλέξιμες από 
το Επιχειρησιακό Πρόγραμμα του ΕΠΕΑΕΚ II και το Τε¬ 
χνικό Δελτίο της πράξης, διαγράφονται και δεν κατα¬ 
βάλλονται τα σχετικά ποσά. 

Άρθρο 10 

Με την οριστική παραλαβή του προγράμματος επι¬ 
μόρφωσης από το ΥΠ.Ε.Π.Θ., μέσω της οικείας Ε.Ε., κατά 
την οποία συντάσσεται πρωτόκολλο ποσοτικής και ποι¬ 
οτικής παραλαβής, και την αποπληρωμή των παραπάνω 
ποσών, ο Συντονιστής/Υπεύθυνος απαλλάσσεται των 
σχετικών με το πρόγραμμα επιμόρφωσης υποχρεώ- 
σεών του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 




ΠΑΡΑΡΤΗΜΑ Α 

